
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1249 

6 Σεπτεμβρίου 2005 


ΑΠΟΦΑΣΕΙ Σ 

Αριθ. 292 508 

Διαδικασίες και κριτήρια εξέτασης αιτημάτων αναθεώρη¬ 
σης στοιχείων των ατομικών πράξεων προσδιορισμού 
των προσωρινών δικαιωμάτων ενιαίας ενίσχυσης. 

Ο ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Των άρθρων Ιπαρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚΑ'34) όπως αυτά τρο¬ 
ποποιήθηκαν με τα άρθρα 6 παρ. 4 ν. 1440/1984 (ΦΕΚ 
Α70), και του άρθρου 65 ν. 1892/1990(ΦΕΚ ΑΊ01) όπως 
ισχύει σήμερα. 

β. Του άρθρου 22 παρ. 3του ν. 992/1979 «Περί οργανώ- 
σεως των διοικητικών υπηρεσιών δια την εφαρμογήν της 
Συνθήκης Προσχωρήσεωςτης Ελλάδος ειςτας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (ΦΕΚΑ'280). 

γ. Του άρθρου 29 παρ.1 του ν. 3147/2003 «ρύθμιση θε¬ 
μάτων αγροτικής γης, επίλυση ζητημάτων αποκαταστα- 
θέντων και αποκαθισταμένων κτηνοτροφών και άλλες 
διατάξεις» (ΦΕΚΑ', 135/5.6.2003). 

δ. Του άρθρου 29 Ατού ν. 1558/1985 «Κυβέρνηση και 
Κυβερνητικά Όργανα (ΦΕΚ ΑΊ37) όπως συμπληρώθηκε 
με το άρθρο 27 του ν. 2081/1992 «Ρύθμιση του θεσμού 
των Επιμελητηρίων, τροποποίηση διατάξεων του ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚ ΑΊ54) και τροποποιήθηκε 
από το άρθρο 1 παρ. 2α του ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ Α' 38) όπως ισχύει σή¬ 
μερα. 

ε. Των άρθρων 13 μέχρι και 29 του ν. 2637/1998 
(Α 200/1998), «Σύσταση Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων», όπως τροποποιήθηκαν και συμπληρώθηκαν 
με το άρθρο 4 του ν. 2732/1999 (Α 154/1999) το άρθρο 24 
του ν. 2945/2001 (Α 223/2001) «Εθνικό Σύστημα Προστα¬ 
σίας της Αγροτικής Δραστηριότητας» και το άρθρο 29 
παρ. 1-8 του ν. 3147/2003 «Ρύθμιση θεμάτων αγροτικής 


γης επίλυση ζητημάτων αποκατασταθέντων και αποκαθι- 
σταμένων κτηνοτροφών και άλλες διατάξεις». (ΦΕΚ Α' 
135) 

2. Τους Κανονισμούς 

α. (ΕΚ) 1782/2003 του Συμβουλίου (1270 της 29.9.2003) 
«για τη θέσπιση κοινών κανόνων για τα καθεστώτα άμε¬ 
σης στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης για 
τους γεωργούς» όπως τροποποιήθηκε και ισχύει σήμερα. 

β. (ΕΚ) 795/2004 της Επιτροπής (Ι_141 της 21.4.2004) 
«σχετικά με τη θέσπιση λεπτομερών κανόνων εφαρμογής 
του καθεστώτος ενιαίας ενίσχυσης που προβλέπεται 
στον κανονισμό (ΕΚ) αριθ. 1782/2003 του Συμβουλίου για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής και 
για τη θέσπιση ορισμένων καθεστώτων στήριξης για τους 
γεωργούς» όπως τροποποιήθηκε και ισχύει σήμερα. 

3. Τις αποφάσεις: 

α. αριθμ. 324032/24.12.2004 Απόφασης του Υπουργού 
Αγροτικής Ανάπτυξης και Τροφίμων «για την εφαρμογή 
του καθεστώτος της πολλαπλής συμμόρφωσης και λοιπά 
συμπληρωματικά μέτρα σε εκτέλεση του Κανονισμού 
(ΕΚ) 1782/2003 του Συμβουλίου, ΦΕΚ Β' 1921 και ιδιαίτε¬ 
ρα το άρθρο 5 με την οποία ο ΟΠΕΚΕΠΕ ορίσθηκε ως αρ¬ 
μόδιος φορέας «για τον υπολογισμό και την διαχείριση 
των δικαιωμάτων ενίσχυσης κατά την έννοια των διατάξε¬ 
ων των κανονισμών (ΕΚ) 1782/2003 (τίτλοι I & III) και 
795/2004, όπως ισχύουν» 

β. αριθμ. 292464/27.7.2005 κοινής υπουργικής απόφα¬ 
σης των Υπουργών Οικονομίας και Οικονομικών και Αγρο¬ 
τικής Ανάπτυξης και Τ ροφίμων «Συμπληρωματικά διοικη¬ 
τικά μέτρα εφαρμογής και υπολογισμού του αριθμού και 
της αξίας των δικαιωμάτων στους δικαιούχους της ενιαί¬ 
ας ενίσχυσης σε εφαρμογή των κανονισμών (ΕΚ) 
1782/2003 του Συμβουλίου και 795/ 2004 της Επιτροπής» 
ΦΕΚ ΒΊ 122/9.8.2005 και ιδιαίτερα τα άρθρα 26 και 31 
σχετικά με την υποβολή αιτήσεων αναθεώρησης των 
προσωρινών δικαιωμάτων της ενιαίας ενίσχυσης. 

4. Την εισήγηση του ΟΠΕΚΕΠΕ με αριθμό πρωτοκόλλου 
65544/31.8.2005 

Και με δεδομένο ότι: 

ί. Η αίτηση αναθεώρησης των προσωρινών δικαιωμά¬ 
των ενιαίας ενίσχυσης (Π.Δ.Ε.Ε) θα πρέπει να συνοδεύε¬ 
ται από τα αναγκαία αποδεικτικά έγγραφα που θα υπο¬ 
βάλλουν οι αϊτούντες 

ϋ. Οι αποφάσεις του ΟΠΕΚΕΠΕ για μερική ή ολική απο¬ 
δοχή ή απόρριψη των υποβαλλόμενων αιτήσεων αναθεώ¬ 
ρησης θα στηρίζεται σε ομοιόμορφα, νόμιμα, διαφανή και 
αντικειμενικά κριτήρια. 

ίϋ. Η εξέταση των αιτήσεων αναθεώρησης θα πρέπει να 
γίνει έγκαιρα ώστε τα αποτελέσματα της εκδίκασής τους, 
να ληφθούν υπόψη στον υπολογισμό των οριστικών δι¬ 
καιωμάτων ενιαίας ενίσχυσης. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ- 
ϋπολοσμού, αποφασίζουμε: 

ΚΕΦΑΛΑΙΟ Α' 

ΦΟΡΕΑΣ ΥΠΟΒΟΛΗΣ ΚΑΙ ΕΞΕΤΑΣΗΣ 
ΤΩΝ ΑΙΤΗΣΕΩΝ ΑΝΑΘΕΩΡΗΣΗΣ ΤΩΝ Π.Δ.Ε.Ε. 

Άρθρο 1 
Σκοπός 

Με την παρούσα απόφαση, θεσπίζονται οι διαδικασίες 
υποβολής και εξέτασης των αιτήσεων αναθεώρησης των 
στοιχείων των ατομικών πράξεων προσδιορισμού των 
προσωρινών δικαιωμάτων ενιαίας ενίσχυσης, σε εφαρμο¬ 
γή του Κανονισμού (ΕΚ) 1782/2003 όπως ισχύει σήμερα, 
που κατανεμήθηκαν από τον ΟΠΕΚΕΠΕ σύμφωνα με την 
292464/2004 κοινή υπουργική απόφαση (ΦΕΚ Β' 1122/ 
9.8.2005) στους δικαιούχους. 

Άρθρο 2 

Ορισμός φορέα υποβολής και εξέτασης των αιτήσεων 
αναθεώρησης 

1. Ο Οργανισμός Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε) ορίζεται ως ο Αρμόδιος Φορέας υποβο¬ 
λής, εξέτασης και ελέγχου των αιτήσεων αναθεώρησης 
καθώς και των αιτήσεων για την πιθανή κατανομή δικαιω¬ 
μάτων από το Εθνικό Απόθεμα. Όπου στην απόφαση αυ¬ 
τή αναφέρεται Οργανισμός, νοείται ο Ο.Π.Ε.Κ.Ε.Π.Ε. 

2. Με απόφαση του Υπουργού Αγροτικής Ανάπτυξης και 
Τροφίμων και μετά από πρόταση του ΟΠΕΚΕΠΕ, συνιστά- 
ται στον ΟΠΕΚΕΠΕ Κεντρική Επιτροπή Ελέγχου και Εξέ¬ 
τασης των αιτήσεων αναθεώρησης που θα υποβληθούν 
μέσω των ΕΑΣ από τους δικαιούχους της ενιαίας ενίσχυ¬ 
σης. Η Επιτροπή εξέτασης των αιτήσεων αναθεώρησης 
πρέπει να έχει ολοκληρώσει το έργο της μέχρι 15.12.2005 
και για τον σκοπό αυτό θα συνέρχεται και θα αποφασίζει 
και εκτός ωραρίου και σε μη εργάσιμες ημέρες. 

Για την διευκόλυνση του έργου της Επιτροπής είναι δυ¬ 
νατόν να συσταθούν ομάδες ελέγχου των υποβληθέντων 
δικαιολογητικών των αιτήσεων αναθεώρησης και οι οποί¬ 
ες να εισηγούνται στην Επιτροπή την αποδοχή ή την 
απόρριψή τους. Όπου στην απόφαση αυτή αναφέρεται 
Επιτροπή, νοείται η Κεντρική Επιτροπή Εξέτασης των αι¬ 
τήσεων αναθεώρησης. 

3. Η Επιτροπή με την ολοκλήρωση του έργου της θα 
υποβάλει το πόρισμά της στην Διοίκηση του Οργανισμού 
το οποίο θα συνοδεύεται από πίνακες με τον ακριβή αριθ¬ 
μό των αιτήσεων που έγιναν αποδεκτές, εκείνων που 
απορρίφθηκαν καθώς και εκείνων που η ικανοποίηση 
τους θα γίνει με κατανομή από το Εθνικό Απόθεμα. Η Επι¬ 
τροπή θα περιλάβει στο σχετικό πόρισμα και την πιθανή 
υπέρβαση του Ανώτατου Εθνικού Ποσού απάτην αποδο¬ 
χή των αιτήσεων αναθεώρησης και την γραμμική μείωση 
που θα πρέπει να εφαρμοσθεί για την τήρησή του . 

4. Τα τελικά αποτελέσματα της εξέτασης των αιτήσεων 
αναθεώρησης θα γνωστοποιηθούν στους δικαιούχους με 


την κατανομή των οριστικών δικαιωμάτων ενιαίας ενίσχυ¬ 
σης, όπου θα έχουν ενσωματωθεί και οι αναθεωρήσεις 
του υπολογισμού των ατομικών πράξεων προσδιορισμού 
των δικαιωμάτων που έγιναν αποδεκτές. 

Άρθρο 3 

Προθεσμία και διαδικασία υποβολής 
της αίτησης αναθεώρησης. 

Οι αιτήσεις αναθεώρησης υποβάλλονται από την 1η 
έως την 30ή Σεπτεμβρίου 2005 από τους δικαιούχους ή 
τους εξουσιοδοτημένους για τον λόγο αυτό εκπροσώ¬ 
πους τους, στις αρμόδιες ΕΑΣ της περιοχής τους απ’ 
όπου παρέλαβαν τις ατομικές πράξεις προσδιορισμού 
προσωρινών δικαιωμάτων. Η προθεσμία αυτή δύναται να 
παραταθεί με απόφαση του Υπουργού Αγροτικής Ανά¬ 
πτυξης και Τ ροφίμων. 

Η αρμόδια ΕΑΣ καταχωρίζει ηλεκτρονικά την αίτηση 
αναθεώρησης και ταυτόχρονα με την ηλεκτρονική υπο¬ 
βολή του αιτήματος συγκροτεί φάκελο με απλές φωτοτυ¬ 
πίες των κατά περίπτωση δικαιολογητικών τεκμηρίωσης 
που προσκόμισε από την πλευρά του ο δικαιούχος, ο 
οποίος αφού υπογράφει από τον αιτούντα και τον αρμό¬ 
διο υπάλληλο της ΕΑΣ αποστέλλεται άμεσα στην Επιτρο¬ 
πή για εξέταση. 

ΚΕΦΑΛΑΙΟ Β' 

ΑΙΤΗΣΗ ΑΝΑΘΕΩΡΗΣΗΣ 
ΥΠΟΒΟΛΗ-ΛΟΓΟΙ -ΣΤΟΙΧΕΙΑ 

Άρθρο 4 

Υποβολή αιτήσεων αναθεώρησης 

Οι γεωργοί, στους οποίους γνωστοποιήθηκαν με κάθε 
πρόσφορο μέσο έως 31.8.2005 οι ατομικές πράξεις προσ¬ 
διορισμού των προσωρινών δικαιωμάτων της ενιαίας ενί¬ 
σχυσης και διαπιστώνουν, ότι υπάρχουν λάθη, διαφορές ή 
νέα στοιχεία που πρέπει να ληφθούν υπόψη για τον υπολο¬ 
γισμό των οριστικών δικαιωμάτων μπορούν να υποβάλλουν 
αιτήσεις αναθεώρησης που θα συνοδεύονται από τα αντί¬ 
στοιχα δικαιολογητικά ανά περίπτωση για κάθε μία από τις 
περιπτώσεις που αναφέρονται στα επόμενα άρθρα. 

Άρθρο 5 

Λόγοι αναθεώρησης 

Οι λόγοι αναθεώρησης των ατομικών πράξεων προσ¬ 
διορισμού προσωρινών δικαιωμάτων των δικαιούχων εί¬ 
ναι οι ακόλουθοι: 

1. α) Αίτηση αναθεώρησης λόγω εσφαλμένων σταθε¬ 
ρών στοιχείων των δικαιούχων. 

β) Αίτηση αναθεώρησης για ενοποίηση στοιχείων. 

γ) Αίτηση αναθεώρησης για ταυτοποίηση και αναγνώρι¬ 
ση δικαιούχων μη αναγνωρισθέντων ή όσων δεν κατανε¬ 
μήθηκαν προσωρινά δικαιώματα ενιαίας ενίσχυσης. 

2. α) Αίτηση αναθεώρησης λόγω εσφαλμένων στοιχείων 
υπολογισμού δικαιωμάτων ως προς την έκταση. 

β) Αίτηση αναθεώρησης λόγω εσφαλμένων στοιχείων 
υπολογισμού δικαιωμάτων ως προς τον αριθμό των ζώων. 

γ) Αίτηση αναθεώρησης λόγω εσφαλμένων στοιχείων 
ως προς τις παραδοθείσες για αποξήρανση ποσότητες. 

δ) Αίτηση αναθεώρησης λόγω εσφαλμένων υπολογι¬ 
σμών των πληρωμών στον καπνό και στο ελαιόλαδο. 

ε) Αίτηση αναθεώρησης λόγω εσφαλμένων υπολογι¬ 
σμών στο καθεστώς των νέων αγροτών. 

στ) Αίτηση αναθεώρησης λόγω εσφαλμένων υπολογι¬ 
σμών στο χρόνο έναρξης της γεωργικής δραστηριότητας. 

3. α) Αίτηση αναθεώρησης λόγω μεταβολών της εκμε¬ 
τάλλευσης (κληρονομιά). 

β) Αίτηση αναθεώρησης λόγω μεταβολών της εκμετάλ¬ 
λευσης (ολική ή μερική μεταβίβαση). 

γ) Αίτηση αναθεώρησης λόγω μεταβολών της εκμετάλ¬ 
λευσης (πρόωρη συνταξιοδότηση). 

δ) Αίτηση αναθεώρησης λόγω μεταβολών της εκμετάλ¬ 
λευσης (μακροχρόνια ενοικίαση). 

ε) Αίτηση αναθεώρησης λόγω μεταβολών της εκμετάλ¬ 
λευσης (συγχώνευση ή κατάτμηση). 

4. Αίτηση αναθεώρησης εσφαλμένων στοιχείων βάσει 
δικαστικής απόφασης. 

5. α) Αίτηση αναθεώρησης λόγω επενδύσεως (αγορά 
γης ή ζώων). 

β) Αίτηση αναθεώρησης λόγω έγκρισης σχεδίων βελ¬ 
τίωσης ή ένταξης σε αναπτυξιακούς νόμους. 

γ) Αίτηση αναθεώρησης λόγω αγοράς ή κατανομής δι¬ 
καιωμάτων παραγωγής από το εθνικό απόθεμα (καπνός, 
αιγοπρόβατα, βοοειδή). 

6. α) Αίτηση αναθεώρησης για λόγους ανώτερης βίας 
(θάνατος παραγωγού). 

β) Αίτηση αναθεώρησης για λόγους ανώτερης βίας 
(ασθένεια-μακρόχρονη ανικανότητα). 

γ) Αίτηση αναθεώρησης για λόγους ανώτερης βίας (φυ¬ 
σική καταστροφή). 

δ) Αίτηση αναθεώρησης για λόγους ανώτερης βίας 
(ατύχημα στις εγκαταστάσεις). 

ε) Αίτηση αναθεώρησης για λόγους ανώτερης βίας (επι- 
ζωοτία). 

7. Αίτηση αναθεώρησης για οποιαδήποτε άλλη αιτία 
που κατά το δικαιούχο επηρεάζει τον τρόπο υπολογισμού 
των προσωρινών δικαιωμάτων ενιαίας ενίσχυσης ή αλλά¬ 
ζει ολόκληρη την περίοδο αναφοράς υπολογισμού των δι¬ 
καιωμάτων της ενιαίας ενίσχυσης. 

Άρθρο 6 

Αίτηση αναθεώρησης σταθερών στοιχείων 
των δικαιούχων 

Στην περίπτωση που ο δικαιούχος διαπιστώσει ότι ένα 
από τα ακόλουθα σταθερά στοιχεία του όπως, όνομα, 
επώνυμο, πατρώνυμο, αριθμός φορολογικού μητρώου, 
αριθμός δελτίου ταυτότητας, διεύθυνση κατοικίας, ταχυ¬ 
δρομικός κώδικας, δήμος, κοινότητα, ΕΑΣ που ανήκει, 
δεν είναι ορθά, μπορεί να ζητήσει την διόρθωσή τους προ¬ 
σκομίζοντας εναλλακτικά κατά περίπτωση: 

ν' Εκκαθαριστικό της αρμόδιας Δ.Ο.Υ, ή πρόσφατο 
προεκτυπωμένο έντυπο υποβολής φορολογικής δήλω¬ 
σης. 

ν' Δελτίο Αστυνομικής Ταυτότητας που κατέχει τώρα ή 
υπεύθυνη δήλωση για τον παλαιό αριθμό δελτίου ταυτό¬ 
τητας που κατείχε την περίοδο αναφοράς . 
ν' Διαβατήριο. 

προσδιορίζοντας με ακρίβεια τα στοιχεία που είναι 
εσφαλμένα και ζητά τη διόρθωσή τους. 

Άρθρο 7 

Αίτηση αναθεώρησης για ενοποίηση 
στοιχείων των δικαιούχων 

Στην περίπτωση που για κάποιον δικαιούχο, έχουν εκ- 
δοθεί περισσότερες της μιας πράξεις προσδιορισμού 
των προσωρινών δικαιωμάτων, λόγω ότι κατά την περίο¬ 
δο αναφοράς υπέβαλε αίτηση λήψης ενίσχυσης με δια¬ 
φορετικό αριθμό ΑΦΜ ή άλλο επώνυμο κ.λ.π. μπορεί να 


ζητήσει την ενοποίηση των ατομικών πράξεων προσκομί¬ 
ζοντας τα αναγκαία αποδεικτικά έγγραφα: 
ν' ΕκκαθαριστικάτηςαρμόδιαςΔ.Ο.Υ (παλαιό και νέο ΑΦΜ) 
ν' Βεβαίωση της Δ.Ο.Υ ότι κατείχε διαφορετικό αριθμό 
στο παρελθόν. 

ν' Βεβαίωση για την αλλαγή του επωνύμου 
ν' Υπεύθυνη δήλωση για τον παλαιό αριθμό δελτίου 
ταυτότητας. 

Άρθρο 8 

Αίτηση αναθεώρησης για ταυτοποίηση 
και αναγνώριση δικαιούχων 

Γεωργοί, που λόγω ελλείψεων στα στοιχεία των αιτήσε¬ 
ων που υπέβαλλαν για την λήψη ενισχύσεων την περίοδο 
αναφοράς και οι οποίοι, ενώ έλαβαν ενισχύσεις, υπήρξε 
αδυναμία ταυτοποίησή τους μπορούν να υποβάλλουν 
σχετική αίτηση για την ταυτοποίηση τους. Η αίτηση πρέ¬ 
πει να συνοδεύεται κατά το δυνατόν με στοιχεία των αιτή- 
σεωντης περιόδου αναφοράς, δικαιολογητικάπληρωμής 
ενισχύσεων που του καταβλήθηκαν, μαζί με το αντίστοιχο 
εκκαθαριστικό της εφορίας. Εάν κάποια από τα σταθερά 
στοιχεία του έχουν αλλάξει από την περίοδο αναφοράς 
θα υποβάλει και τα ανάλογα δικαιολογητικά.. 

Άρθρο 9 

Αιτήσεις αναθεώρησης της ακρίβειας 
των στοιχείων υπολογισμού 

(Διορθώσεις αφορώσες στις εκτάσεις): 

Για όλα τα καθεστώτα που λαμβάνονται υπόψη οι εκτά¬ 
σεις, δεν αναγράφονται εκτάσεις ή αναγράφονται λανθα¬ 
σμένα στην ατομική πράξη υπολογισμού ο δικαιούχος ζη¬ 
τά την αναθεώρηση των αναγραφόμενων στοιχείων υπο¬ 
βάλλοντας: 

ν' Αντίγραφο της δήλωσης ΟΣΔΕ που κατέθεσε για 
οποιαδήποτε από τα έτη αναφοράς αμφισβητεί τα ανα¬ 
γραφόμενα στοιχεία των εκτάσεων ή συνοπτικό έγγραφο 
της αντίστοιχης δήλωσης από την αρμόδια ΕΑΣ 
ν' Πρακτικό επιτόπιου ελέγχου εφόσον είχε περιληφθεί 
στο δείγμα επιτόπιων ελέγχων ή αντίγραφο ένστασης 
εφόσον έχει υποβληθεί. 

ν' Την βεβαίωση για τις πληρωμές άμεσων ενισχύσεων 
που έλαβε από τον αρμόδιο οργανισμό πληρωμών 
(ΓΕ.ΔΙΔΑΓΕΠ ή ΟΠΕΚΕΠΕ) 

ν' Κάθε άλλο έγγραφο που προβλέπονταν ανά καθε¬ 
στώς για την δήλωση των εκτάσεων, όπως συ μβόλαιο κα¬ 
πνοκαλλιέργειας, σύμβαση για αποξηραμένες ζωοτρο¬ 
φές, δήλωση ελαιοκαλλιέργειας, κ.λ.π. 

ν' Απόφαση δικαίωσης μετά την υποβολή ένστασης ή 
δικαστική απόφαση. 

Άρθρο 10 

Αιτήσεις αναθεώρησης της ακρίβειας 
των στοιχείων υπολογισμού 
(Διορθώσεις αφορώσες στον αριθμό ζώων): 

Για άλατα καθεστώτα που λαμβάνεται υπόψη ο αριθμός 
των ζώων, δεν αναγράφεται αριθμός ζώων ή αναγράφε¬ 
ται λανθασμένα ο αριθμός ζώων στην ατομική πράξη ο δι¬ 
καιούχος που ζητά την αναθεώρηση των αναγραφόμενων 
στοιχείων πρέπει να υποβάλλει: 

ν' Αντίγραφο της δήλωσης ΟΣΔΕ που κατέθεσε για 
οποιαδήποτε από τα έτη αναφοράς αμφισβητεί τα ανα¬ 
γραφόμενα στοιχεία του αριθμού των ζώων ή συνοπτικό 
έγγραφο της αντίστοιχης δήλωσης από την αρμόδια ΕΑΣ. 

ν' Πρακτικό επιτόπιου ελέγχου εφόσον είχε περιληφθεί 
στο δείγμα επιτόπιων ελέγχων ή αντίγραφο ένστασης 
εφόσον έχει υποβληθεί. 

ν' Την βεβαίωση για τις πληρωμές άμεσων ενισχύσεων 
που έλαβε από τον αρμόδιο οργανισμό πληρωμών (ΓΕ.ΔΙ- 
ΔΑΓΕΠ ή ΟΠΕΚΕΠΕ) 

ν' Κάθε άλλο έγγραφο που προβλέπονταν ανά καθε¬ 
στώς για την δήλωση του αριθμού των ζώων. 

ν' Απόφαση δικαίωσης μετά την υποβολή ένστασης ή 
δικαστική απόφαση 

Άρθρο 11 

Αιτήσεις αναθεώρησης της ακρίβειας 
των στοιχείων υπολογισμού 
(Διορθώσεις αφορώσες στις ποσότητες 
που παραδόθηκαν για αποξήρανση) 

Για το καθεστώς των αποξηραμένων ζωοτροφών ο δι¬ 
καιούχος που ζητά την αναθεώρηση των ποσοτήτων που 
λήφθηκαν υπόψη σε κάθε έτος της περιόδου αναφοράς, 
θα πρέπει να προσκομίσειτο σύνολο των τιμολογίων με τα 
οποία σε κάθε εμπορική περίοδο εξοφλήθηκε από τις βιο¬ 
μηχανίες που παρέδωσε το προϊόν για αποξήρανση. 

Άρθρο 12 

Αιτήσεις αναθεώρησης της ακρίβειας 
των στοιχείων υπολογισμού 
(Διορθώσεις αφορώσες στις πληρωμές) 

Γιατα καθεστώτα καπνού και ελαιόλαδου που λαμβάνο- 
νται υπόψη οι πληρωμές ενισχύσεων στην περίοδο ανα¬ 
φοράς ή ενώ δεν αναγράφονται πληρωμές στην ατομική 
πράξη υπολογισμού ο δικαιούχος που ζητά αναθεώρηση 
των αναγραφόμενων στοιχείων πρέπει να υποβάλλει: 

ν' Αποδεικτικά έγγραφα των συνολικών πληρωμών 
ενός έτους, όπως βεβαίωση απάτην Οργάνωση που ανή¬ 
κει, βιβλιάριο καταθέσεων, επιταγή πληρωμής από την 
οργάνωση παραγωγών ή αντίγραφα παραστατικών από 
την πληρωμή μέσω της ΑΤΕ 
ν' Αποδεικτικά πληρωμής μετά από δικαίωση από έν¬ 
σταση ή δικαστική απόφαση. 

ν' Δικαιολογητικά για αποζημιώσεις για φυσικές κατα¬ 
στροφές με δήλωση για εξαίρεση του συγκεκριμένου 
έτους ή ετών κατά τον υπολογισμό του ποσού αναφοράς 

Άρθρο 13 

Αιτήσεις αναθεώρησης της ακρίβειας 
των στοιχείων υπολογισμού 
(Διορθώσεις αφορώσες στους νέους αγρότες) 

Για τις περιπτώσεις νέων αγροτών, οι οποίοι εντάχθη¬ 
καν σε αντίστοιχα προγράμματα και ξεκίνησαν την γεωρ¬ 
γική τους δραστηριότητα τα έτη 2001 και 2002, γεγονός 
που επηρεάζει τον τρόπο υπολογισμού του αριθμού και 
της αξίας των δικαιωμάτων, ο δικαιούχος που ζητά ανα¬ 
θεώρηση των υπολογισθέντων στοιχείων της αξίας και 
του αριθμού των προσωρινών δικαιωμάτων, πρέπει να 
προσκομίσει την απόφαση ένταξης στο πρόγραμμα νέων 
αγροτών ή το σχέδιο βελτίωσης που υπέβαλε στα πλαίσια 
του προγράμματος νέων αγροτών, 

Άρθρο 14 

Αιτήσεις αναθεώρησης της ακρίβειας 
των στοιχείων υπολογισμού 

(Διορθώσεις αφορώσες στον προσδιορισμό του χρόνου 
έναρξης της γεωργικής δραστηριότητας). 

Για τις περιπτώσεις που δικαιούχοι ξεκίνησαντην γεωρ¬ 
γική τους δραστηριότητα τα έτη 2001 και 2002 και δεν 


ανήκουν στην κατηγορία των νέων αγροτών, γεγονός που 
επηρεάζει τον τρόπο υπολογισμού του αριθμού και της 
αξίας των δικαιωμάτων, ο δικαιούχος που ζητά αναθεώ¬ 
ρηση των υπολογισθέντων στοιχείων της αξίας και του 
αριθμού των προσωρινών δικαιωμάτων πρέπει να υποβά¬ 
λει: 

ν' Υπεύθυνη δήλωση χρόνου έναρξης της γεωργικής 
δραστηριότητας 

ν' Εκκαθαριστικό των τριών προηγούμενων ετών του 
έτους έναρξης της γεωργικής δραστηριότητας, 
ν' Άδεια αγροτικού αυτοκινήτου που τυχόν κατέχει. 

Άρθρο 15 

Αιτήσεις αναθεώρησης λόγω μεταβολών 
της εκμετάλλευσης 
(κληρονομιά). 

Σε περίπτωση θανάτου του δικαιούχου, ο/οι κληρονό¬ 
μοι, για την άμεση μεταβίβαση των προσωρινών δικαιω¬ 
μάτων που κατανεμήθηκαν στον θανόντα υποβάλλουν αί¬ 
τηση αναθεώρησης συνοδευμένη μετά ακόλουθα δικαιο- 
λογητικά: 

ν' Ληξιαρχική πράξη θανάτου, 
ν' Πιστοποιητικό εγγύτερων συγγενών 
ν' Συμβολαιογραφική πράξη αποδοχής κληρονομιάς 
ν' Δήλωση παραίτησης από την κληρονομιά υπέρ ενός 
κληρονόμου ή κληρονόμων. 

ν' Συμβολαιογραφική πράξη γονικής παροχής ή δωρε¬ 
άς (ψιλή κυριότητα, επικαρπία). 

Άρθρο 16 

Αιτήσεις αναθεώρησης λόγω μεταβολών 
της εκμετάλλευσης 
(Ολική ή μερική μεταβίβαση) 

Γ ια την περίπτωση αγοράς μέρους ή όλης της εκμετάλ¬ 
λευσης το από τον νέο δικαιούχο μαζί με την αίτηση ανα¬ 
θεώρησης πρέπει να υποβάλλεται: 

ν' συμβολαιογραφική πράξη για την αγορά στην οποία 
αναφέρεται ρητά όχι η αγορά απλώς γης αλλά η πώληση 
μέρους ή όλης της εκμετάλλευσης, συνοδευόμενη από 
τα πλήρη αναλυτικά στοιχεία των συμβαλλομένων. 

ν' Αντίγραφο των δηλώσεων ΟΣΔΕ ή συνοπτικό έγ¬ 
γραφο της αντίστοιχης δήλωσης από την αρμόδια ΕΑΣ 
από τα οποία να φαίνεται ότι υποβλήθηκαν αιτήσεις για 
την λήψη ενισχύσεων για το τμήμα ή το σύνολο της εκμε¬ 
τάλλευσης που αγοράσθηκε. 

Άρθρο 17 

Αιτήσεις αναθεώρησης λόγω μεταβολών 
της εκμετάλλευσης 

(Διάδοχος εκμετάλλευσης λόγω πρόωρης 
συνταξιοδότησης). 

Γ ια την περίπτωση που η εκμετάλλευση μεταβιβάσθηκε 
σε διάδοχο γεωργό, επειδή ο αρχικός κάτοχος εντάχθηκε 
στο καθεστώς της πρόωρης συνταξιοδότησης, ο διάδο¬ 
χος μπορεί να υποβάλλει αίτηση αναθεώρησης για την 
αυτόματη μεταβίβαση των δικαιωμάτων της ενιαίας ενί¬ 
σχυσης που πιθανά κατανεμήθηκαν προσωρινά στον αρ¬ 
χικό κάτοχο συνοδευμένη από τα ακόλουθα δικαιολογη- 
τικά: 

ν' Οριστική απόφαση του αρμόδιου Νομάρχη που τον 
ορίζει διάδοχο γεωργό του πρόωρα συνταξιοδοτηθέντα ή 
ν' Βεβαίωση της ΑΤΕ για μεταβίβαση της εκμετάλλευ¬ 
σης. 

Άρθρο 18 

Αιτήσεις αναθεώρησης λόγω 
μεταβολών της εκμετάλλευσης 

(Μακροχρόνια ενοικίαση εκμετάλλευσης) 

Στην περίπτωση μακροχρόνιας ενοικίασης της εκμε¬ 
τάλλευσης σε δικαιούχο πάνω από 6 χρόνια, που του κα- 
τανεμήθηκαν προσωρινά δικαιώματα, ο ενοικιαστής μπο¬ 
ρεί να υποβάλλει αίτηση αναθεώρησης συνοδευμένη από 
το αντίστοιχο συμφωνητικό μακροχρόνιας μίσθωσης θε¬ 
ωρημένο από την Δ.Ο,Υ. 

Άρθρο 19 

Αιτήσεις αναθεώρησης λόγω μεταβολών 
της εκμετάλλευσης 

(Συγχώνευση ή κατάτμηση εκμετάλλευσης) 

Σε περίπτωση κατάτμησης εκμετάλλευσης ή συγχώ¬ 
νευσης εκμετάλλευσης, ο νέος κάτοχος των εκμεταλλεύ¬ 
σεων μπορεί να ζητήσει αναθεώρηση των αρχικών προ¬ 
σωρινών δικαιωμάτων που κατανεμήθηκαν, υποβάλλο¬ 
ντας αίτηση αναθεώρησης συνοδευμένη από: 

ν' Συμφωνητικό κατάτμησης της εκμετάλλευσης ή διά¬ 
λυσης του νομικού προσώπου 

ν' Συμφωνητικό ή καταστατικό συγχώνευσης ατομικών 
εκμεταλλεύσεων. 

ν' Εάν η συγχώνευση εκμεταλλεύσεων αφορά εκμε¬ 
ταλλεύσεις νέων ζευγαριών αρκεί η προσκόμιση μόνο της 
ληξιαρχικής πράξης γάμου. 

Άρθρο 20 

Αιτήσεις αναθεώρησης εσφαλμένων στοιχείων 
βάση δικαστικής απόφασης 

Σε περιπτώσεις που με δικαστικές αποφάσεις τροπο¬ 
ποιούνται στοιχεία της περιόδου αναφοράς, ο δικαιούχος 
μπορεί να υποβάλει αίτηση αναθεώρησης συνοδευόμενη 
από επικυρωμένο αντίγραφο της δικαστικής απόφασης 

Άρθρο 21 

Αιτήσεις αναθεώρησης λόγω επενδύσεων 
(αγορά γης και αγορά ζώων). 

Σε περιπτώσεις που ένας δικαιούχος προέβη σε επεν¬ 
δύσεις με αγορά γης ή ζώων μετά την περίοδο αναφοράς 
και μέχρι 15.5.2004 και χρησιμοποίησε τις εκτάσεις για 
την λήψη ενισχύσεων μετά την περίοδο αναφοράς, μπο¬ 
ρεί να υποβάλει αίτηση αναθεώρησης για λήψη δικαιω¬ 
μάτων από το εθνικό απόθεμα συνοδευόμενη από: 

ν' Συμβόλαιο αγοράς γης 

ν' Παραστατικό αγοράς ζώων 

ν' Αντίγραφο των δηλώσεων ΟΣΔΕ από τα οποία να 
φαίνεται η λήψη ενισχύσεων για τις συγκεκριμένες εκτά¬ 
σεις ή ζώα ή συνοπτικό έγγραφο της αντίστοιχης δήλω¬ 
σης από την αρμόδια ΕΑΣ 

Άρθρο 22 

Αιτήσεις αναθεώρησης λόγω έγκρισης σχεδίων 
βελτίωσης ή ένταξης σε αναπτυξιακούς νόμους. 

Σε περιπτώσεις υπαγωγής δικαιούχων σε προγράμμα¬ 
τα, όπως σχέδια βελτίωσης ή σχέδια που αφορούν άλ¬ 
λους αναπτυξιακούς νόμους μέχρι 15.4.2004, οι δικαιού¬ 
χοι ενιαίας ενίσχυσης μπορούν να υποβάλλουν αίτηση 
αναθεώρησης για λήψη δικαιωμάτων από το εθνικό από¬ 
θεμα συνοδευόμενη από: 

ν' Το εγκεκριμένο σχέδιο βελτίωσης ή το σχέδιο έντα¬ 
ξης στους αναπτυξιακούς νόμους. 


ν' Αντίγραφο της δήλωσης ΟΣΔΕ για τις δράσεις που 
υλοποιήθηκαν (εκτάσεις και ζώα) μετά την περίοδο ανα¬ 
φοράς ή συνοπτικό έγγραφο της αντίστοιχης δήλωσης 
από την αρμόδια ΕΑΣ 

Άρθρο 23 

Αιτήσεις αναθεώρησης λόγω επενδύσεων 
(αγορά ή κατανομή δικαιωμάτων παραγωγής). 

Σε περιπτώσεις που ένας δικαιούχος μετά την περίοδο 
αναφοράς και μέχρι 15.5.2004 προέβη σε αγορά ή του κα¬ 
τανεμήθηκαν δικαιώματα παραγωγής καπνού, αιγοπρο¬ 
βάτων και βοοειδών από το εθνικό απόθεμα και χρησιμο¬ 
ποιήθηκαν για την λήψη ενισχύσεων μετά την περίοδο 
αναφοράς, μπορεί να υποβάλει αίτηση αναθεώρησης για 
λήψη δικαιωμάτων από το εθνικό απόθεμα. Η αίτηση θα 
πρέπει να συνοδεύεται με τα δικαιολογητικά αγοράς ή 
κατανομής των δικαιωμάτων καθώς και από αντίγραφο 
της δήλωσης ΟΣΔΕ μετά την περίοδο αναφοράς ή συνο¬ 
πτικό έγγραφο της αντίστοιχης δήλωσης από την αρμό¬ 
δια ΕΑΣ από τα οποία να φαίνεται η χρήση των δικαιωμά¬ 
των αυτών για λήψη ενίσχυσης. 

Άρθρο 24 

Αιτήσεις αναθεώρησης για λόγους ανώτερης βίας 
(Θάνατος παραγωγού) 

Σε περίπτωση θανάτου του γεωργού πριν ή κατά τη 
διάρκεια της περιόδου αναφοράς, οι διάδοχοί του μπο¬ 
ρούν να υποβάλλουν αίτηση αναθεώρησης επισυνάπτο¬ 
ντας τη ληξιαρχική πράξη θανάτου και τα στοιχεία που 
αποδεικνύουντην διαδοχή κατά τα οριζόμενα στο άρθρο 
13, συνοδευμένη από δήλωση για πιθανή εξαίρεση του 
συγκεκριμένου έτους ή ετών κατά τον υπολογισμό του 
ποσού αναφοράς. 

Άρθρο 25 

Αιτήσεις αναθεώρησης για λόγους ανώτερης βίας 

(Ασθένεια) 

Σε περίπτωση ασθένειας πριν ή κατά την περίοδο ανα¬ 
φοράς που είχε ως αποτέλεσμα μακρόχρονη επαγγελμα¬ 
τική ανικανότητα του γεωργού, ο δικαιούχος μπορεί να 
υποβάλλει αίτηση αναθεώρησης προσκομίζοντας ιατρική 
γνωμάτευση και βεβαίωση νοσηλείας από Δημόσιο Νο¬ 
σοκομείο, συνοδευμένη από δήλωση για πιθανή εξαίρεση 
του συγκεκριμένου έτους ή ετών κατά τον υπολογισμό 
του ποσού αναφοράς. 

Άρθρο 26 

Αιτήσεις αναθεώρησης για λόγους ανώτερης βίας 

(Ζημιές στην παραγωγή και το παραγωγικό δυναμικό) 

Σε περίπτωση δριμείας φυσικής καταστροφής πριν ή 
κατά την περίοδο αναφοράς που επηρέασε σημαντικά τη 
γεωργική γη της εκμετάλλευσης και η πιστοποίηση των 
ζημιών προκύπτει από έγγραφα της περιόδου που πραγ¬ 
ματοποιήθηκε η ζημιά, ο δικαιούχος υποβάλει δήλωση για 
εξαίρεση συγκεκριμένων ετών αναφοράς για κάθε καθε¬ 
στώς που επηρεάσθηκε από την ζημιά γιατον υπολογισμό 
του ποσού αναφοράς, προσκομίζοντας τα αντίστοιχα πα¬ 
ραστατικά αποζημίωσης από ΕΛΓΑ και ΠΣΕΑ 

Άρθρο 27 

Αιτήσεις αναθεώρησης για λόγους ανώτερης βίας 
(ατύχημα στις εγκαταστάσεις ζώων) 

Σε περίπτωση καταστροφής από ατύχημα των κτιρίων 
εκτροφής ζώων της εκμετάλλευσης την περίοδο αναφο- 

ράς που επηρέασε σημαντικά την παραγωγή της εκμε¬ 
τάλλευσης ο δικαιούχος υποβάλει δήλωση για εξαίρεση 
συγκεκριμένων ετών αναφοράς για κάθε καθεστώς που 
επηρεάσθηκε από την ζημιά για τον υπολογισμό του πο¬ 
σού αναφοράς, προσκομίζοντας τα αντίστοιχα αποδεικτι¬ 
κά παραστατικά για το ατύχημα που συνέβη. 

Άρθρο 28 

Αιτήσεις αναθεώρησης για λόγους ανώτερης βίας 
(Επιζωοτία) 

Σε περίπτωση επιζωοτίας που έπληξε μέρος ή όλα τα 
ζώα του γεωργού, πριν ή κατά τη διάρκεια της περιόδου 
αναφοράς, ο δικαιούχος μπορεί να υποβάλλει αίτηση 
αναθεώρησης προσκομίζοντας βεβαιώσεις από δημόσια 
κτηνιατρεία. 

Άρθρο 29 

Αιτήσεις αναθεώρησης για λόγους ανώτερης βίας 
(Αοιπές περιπτώσεις) 

Άλλες περιπτώσεις που δεν συμπεριλαμβάνονται στις 
προηγούμενες καθώς και η περίπτωση αλλαγής της πε¬ 
ριόδου αναφοράς για την οποία ο δικαιούχος πρέπει να 
προσκομίζει όλα τα αναγκαία δικαιολογητικά, εκτάσεων, 
αριθμού ζώων καθώς και πληρωμών που έλαβε προκειμέ- 
νου να γίνει ο υπολογισμός του αριθμού των εκταρίων και 
του ποσού αναφοράς. 

Άρθρο 30 

Κριτήρια εξέτασης των αιτήσεων αναθεώρησης 

1. Η αίτηση αναθεώρησης που αποσκοπεί στη διόρθωση 
της ακρίβειας των στοιχείων που περιέχονται στην πράξη 
προσδιορισμού των προσωρινών δικαιωμάτων και τα 
οποία στηρίζονται στις αιτήσεις που υπέβαλε ο δικαιούχος 
κατά την περίοδο αναφοράς, εκτός από τις περιπτώσεις 
των αντίξοων συνθηκών από φυσικές καταστροφές, δεν 
μπορεί σε καμία περίπτωση να οδηγεί σε υπέρβαση των 
πληρωμών που πράγματι έγιναν κατά την περίοδο αναφο¬ 
ράς και δεν αμφισβητήθηκαν τότε από τον δικαιούχο. 

2. Η αίτηση αναθεώρησης που αφορά στη διόρθωση 
στοιχείων της ατομικής πράξης δικαιούχου διαδόχου 
πρόωρα συνταξιοδοτηθέντος γεωργού, εφόσον αποδει- 
κνύεται βάσιμη έκτων στοιχείων, γίνεται αυτόματα με την 
μεταφορά του συνολικού αριθμού και της αξίας των προ¬ 
σωρινών δικαιωμάτων που κατανεμήθηκαν κατ αρχήν 
στον πρόωρα συνταξιοδοτηθέντα. 

3. Η αγορά γης ή η αγορά ζώων, στοιχειοθετεί δικαίωμα 
κατανομής «δικαιωμάτων» από το εθνικό απόθεμα, εφό¬ 
σον η αγορά αυτή συνέβαλε κατά 20%τουλάχιστον σε αύ¬ 
ξηση της συνολικής έκτασης της εκμετάλλευσης ή του 
αριθμού των ζώων. Για την τεκμηρίωση και επαλήθευση 
αυτής της αύξησης, θα λαμβάνονται στοιχεία από τις δη¬ 
λώσεις ΟΣΔΕ 2003, 2004 και 2005. 

Άρθρο 31 

Κατανομή δικαιωμάτων από το εθνικό απόθεμα 

1. Η κατανομή των δικαιωμάτων από το εθνικό απόθεμα 
θα γίνει ως εξής: 

α) 20% θα κατανεμηθεί στους νέους αγρότες που εντά¬ 
χθηκαν στο σχετικό πρόγραμμα ή υπέβαλλαν σχέδια βελ¬ 
τίωσης. 


β) 20% σε νέους γεωργούς κάτω των 40 ετών οι οποίοι 
εισήλθαν στην γεωργία μετά την περίοδο αναφοράς. 

γ) 20% σε όσους προβαίνουν σε νέες επενδύσεις 
βάση σχεδίων βελτίωσης και αναπτυξιακών προγραμ¬ 
μάτων. 

δ) 20% σε δικαιούχους που κατανεμήθηκαν προσωρι¬ 
νά δικαιώματα ενιαίας ενίσχυσης και προέβησαν σε 
επενδύσεις μετά την περίοδο αναφοράς ή εισήλθαν 
στην γεωργία για πρώτη αφορά εκτός των περιπτώσεων 
α) και β) 

ε) 20% για την βελτίωση των εκμεταλλεύσεων που βρί¬ 
σκονται σε ορεινές μειονεκτικές και νησιωτικές περιοχές. 

Σε περιπτώσεις μη κάλυψης της κατανομής μιας κατη¬ 
γορίας είναι δυνατή η μεταφορά των διαθέσιμων δικαιω¬ 
μάτων σε άλλη κατηγορία εφόσον υπάρχουν αιτήματα 
από δικαιούχους. 

2. Για την κατανομή των δικαιωμάτων από το εθνικό 
απόθεμα για κάθε κατηγορία ορίζονται τα ακόλουθα αντι¬ 
κειμενικά κριτήρια: 

6.1 Ηλικία γεωργού κάτω από τα 40 έτη 

6.2 Αριθμός ιδιόκτητων εκταρίων που κατέχει 

6.3 Αριθμός ζώων που κατέχει 

6.4 Κάτοικος ορεινών και μειονεκτικών και νησιωτικών 
περιοχών 

6.5 Ένταξη των επενδύσεων σε πρόγραμμα 

6.6 Συνολική αξία προσωρινών δικαιωμάτων 

6.7. Αριθμός μελών οικογένειας 

Για κάθε μια κατηγορία θα υπάρξει κλίμακα βαθμολό¬ 
γησης που θα δημοσιοποιηθεί στους ενδιαφερομένους 
με την λήξη υποβολής αιτήσεων αναθεώρησης προσωρι¬ 
νών δικαιωμάτων. 

Άρθρο 32 
Λοιπές διατάξεις 

1. Για την έγκαιρη εξέταση και τον αξιόπιστο έλεγχο των 
αιτήσεων αναθεώρησης ο ΟΠΕΚΕΠΕ μπορεί να αναζητά 
όσα διαθέσιμα στοιχεία υπάρχουν σε άλλους δημόσιους 
φορείς και υπηρεσίες και αυτοί υποχρεούνται να τα δια¬ 
θέτουν στον Οργανισμό άμεσα χωρίς να απαιτείται η προ¬ 
σκόμισή τους από τους δικαιούχους. Μέχρι 30.9.2005 ο 
ΟΠΕΚΕΠΕ δημοσιοποιείτο στοιχεία που είναι διαθέσιμα 
στον Οργανισμό και σε άλλους φορείς των οποίων η ανα¬ 
ζήτηση θα γίνεται αυτόματα. 

2. Η γνησιότητα των εγγράφων και η ακρίβεια των στοι¬ 
χείων που επικαλούνται οι δικαιούχοι για την υποβολή των 
αιτήσεων αναθεώρησης βαρύνει τους ίδιους τους δικαι¬ 
ούχους. Σε περίπτωση διαπίστωσης πλαστών στοιχείων 
κατά την υποβολή των αιτήσεων αναθεώρησης θα κινού¬ 
νται από τον ΟΠΕΚΕΠΕ όλες οι νόμιμες διαδικασίες πα¬ 
ραπομπής στην δικαιοσύνη κατά τα οριζόμενα στον ποινι¬ 
κό κώδικα. 

3. Η παρούσα απόφαση ισχύει από 1.9.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 

Παράρτημα 1 


ΑΙΤΗΣΗ 

ΑΝΑΘΕΩΡΗΣΗΣ ΠΡΟΣΩΡΙΝΩΝ ΔΙΚΑΙΩΜΑΤΩΝ ΕΝΙΑΙΑΣ ΕΝΙΣΧΥΣΗΣ ΚΑΝ(ΕΚ)1782/2003 

ΕΤΟΣ 2005 

ΠΡΟΣ 



ΟΠΕΚΕΠΕ ΚΥ 


1 1 1 1 1 2 

ΕΑΣ. 


Α/Α. . 


ΑΡ. ΠΡΩΤ- ΗΜΕΡ/ΝΙΑ | | | | | | | | | | 

1 Μ 1 Μ 1 1 



6 


|ςτοιχεια αιτουντος 


Δ.Ο.Υ. 

7 Α.Φ.Μ.: I I 

1 1 1 1 1 1 1 1 3 

ΕΠΩΝΥΜΟ Ή ΕΠΩΝΥΜΙΑ | | | 

1 1 1 1 1 1 1 1 1 1 1 1 1 1 1 1 1 1 1 1 1 1 9 


ΟΝΟΜΑ 1 1 1 1 1 1 1 

1 1 1 1 1 10 ΟΝΟΜΑ ΠΑΤΡΟΣ 1 1 1 1 

1 1 1 1 1 1 1 |ιι 

Α.Δ.ΤΑΥ/ΤΑΣ 1 1 1 1 1 1 1 

1 12 ΗΜΕΡ. ΕΚΔΟΣΗΣ 1 1 1/1 1 Μ 1 1 13 ΕΚΔ. ΑΡΧΗ 

14 

ΔΗΜΟΣ/ ΚΟΙΝΟΤΗΤΑ ΚΑΤΟΙΚΙΑΣ 

1 

1 1 1 1 III"· 

°ΔΟΣ. . 

. . 1 1 1 1 .. ΤΗΛ.Ι 1 

.. 



Αιτήματα αναθεώρησης 
σταθερών στοιχείων 

1.1 Διορθ. σταθ. στοιχ 

1.2 Ενοποίηση στοιχ. 


Ταυτοποίηση στοιχ. 


1.3 



Αιτήματα ακρίβειας 

2.1 Εκτάσεις 

2.2 Αριθμ. Ζώων 

2.3 

Ποσότητες 


2 

στοιχείων ανά καθεστώς και 







έτος περιόδου αναφοράς 

2.4 Πληρωμές 

2.5 Νέοι Αγρότες 

2.6 

Χρόν. έναρξ. γεωργ. Δρασ 


3 

Αιτήματα μεταβολών 

3.1 Κληρονομιά 

3.2 Μεταβίβαση 

3.3 

Διάδοχος Πρ. Συνταξ. 



εκμετάλλευσης 

3.4 Μακρ. Ενοικίαση 

3.5 Συγχ. Κατάτμηση 

3.6 

Δικαστικές Αποφάσεις 



Αιτήματα επενδύσεων και 







Εθνικού Αποθέματος 


4.2 Σχεδ. Βελτ. Ανατττ. 

4.3 

Αγορά ή καταν. Δικ. Παραγ. 



Αιτήματα για λόγους 







ανωτέρας βίας ανά 

5.1 Θάνατος δικ. 

5.2 Μακρ. Ασθένεια 

5.3 

Φυσικές Καταστροφές 



καθεστώς και έτος περιόδου 






5 

αναφοράς 

5.4 Επιζωοτία 

5.5 Λοιπές περιπτώσεις 




Ημερομηνία κατάθεσης αίτησης από τον γεωργό Δηλώνω υπεύθυνα την αλήθεια των στοιχείων 

που δηλώνω στην παρούσα αίτηση 

I I I I I I I I | ΥΠΟΓΡΑΦΗ ΓΈΩΡΓΟΥ(2) 


Υπογραφή και σφραγίδα φορέα που παραλαμβάνει 
την παρούσα 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 1 04 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ - β-ιηθΜ: \λ/θ6ιτι351θγ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-ΐΌΠι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοηη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























